*****

ΚΑΝΟΝΙΣΜΟΣ (ΕΟΚ) αριθ. 394/87 ΤΗΣ ΕΠΙΤΡΟΠΗΣ

της 9ης Φεβρουαρίου 1987

που τροποποιεί τον κανονισμό (ΕΟΚ) αριθ. 1767/82 όσον αφορά τις εισαγωγές ορισμένων τυριών προελεύσεως Νορβηγίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 231/87 (2), και ιδίως το άρθρο 14 παράγραφος 7,

Εκτιμώντας:

ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 που καθορίζει τις ομάδες των προϊόντων και τις ειδικές διατάξεις σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και τροποποιεί τον κανονισμό (ΕΟΚ) αριθ. 950/68 περί του κοινού δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 169/87 (4), καθορίζει στο παράρτημα ΙΙ τις ετήσιες δασμολογικές ποσοστώσεις των τυριών που μπορούν να εισαχθούν με προέλευση τη Νορβηγία·

ότι, σύμφωνα με τις πρόσθετες συμφωνίες που έχουν συναφθεί μεταξύ της ΕΟΚ και των χωρών ΕΖΕΣ μετά από την προσχώρηση της Ισπανίας και της Πορτογαλίας, η ετήσια δασμολογική ποσόστωση που παραχωρήθηκε από την Κοινότητα υπέρ των τυριών καταγωγής και προελεύσεως Νορβηγίας αυξήθηκε από την 1η Μαρτίου 1986· ότι, προκειμένου να ληφθεί αυτό υπόψη, ο κανονισμός (ΕΟΚ) αριθ. 2915/79 τροποποιήθηκε· ότι πρέπει να προσαρμοσθεί, κατά συνέπεια, το παράρτημα Ι του κανονισμού (ΕΟΚ) αριθ. 1767/82 της Επιτροπής της 1ης Ιουλίου 1982 που καθορίζει τις λεπτομέρειες εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων (5), όπως τροποποιήθηκε τελευταία από τον κανονισμό (ΕΟΚ) αριθ. 778/86 (6)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα Ι του κανονισμού (ΕΟΚ) αριθ. 1767/82, το στοιχείο ρ) αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Φεβρουαρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 25 της 28. 1. 1987, σ. 3.

(3) ΕΕ αριθ. L 329 της 24. 12. 1979, σ. 1.

(4) ΕΕ αριθ. L 21 της 23. 1. 1987, σ. 9.

(5) ΕΕ αριθ. L 196 της 5. 7. 1982, σ. 1.

(6) ΕΕ αριθ. L 73 της 18. 3. 1986, σ. 21.

ΠΑΡΑΡΤΗΜΑ

1.2.3.4 // // // // // «ρ) ex 04.04 Ε Ι β) 2 // - Jarlsberg, με ελάχιστη περιεκτικότητα σε λιπαρές ουσίες 45 % κατά βάρος της ξηράς ουσίας και περιεκτικότητα σε βάρος της ξηράς ουσίας τουλάχιστον 56 %, ωριμάνσεως τουλάχιστον 3 μηνών: // Νορβηγία // 55,00» // // - σε κεφάλια με κρούστα, από 8 ως 12 kg // // // // - σε μεγάλα ορθογώνια τεμάχια, καθαρού βάρους μικροτέρου ή ίσου από 7 kg (3) // // // // - σε τεμάχια που διατηρούνται σε κενό ή σε αδρανές αέριο, καθαρού βάρους ίσου ή μεγαλύτερου από 150 kg και μικροτέρου ή ίσου από 1 kg (3) // // // // - Ridder, με ελάχιστη περιεκτικότητα σε λιπαρές ουσίες 60 % κατά βάρος της ξηράς ουσίας και με ωρίμανση τουλάχιστον 4 εβδομάδων: // // // // - σε κεφάλια με κρούστα, από 1 kg ως 2 kg // // // // - σε τεμάχια που διατηρούνται σε κενό ή σε αδρανές αέριο, που έχουν την κρούστα τουλάχιστον στη μία πλευρά, καθαρού βάρους ίσου ή μεγαλύτερου από 150 kg (3) // // // // καταγωγής Νορβηγίας, εντός των ορίων της ετήσιας δασμολογικής ποσόστωσης των: // // // // - 1 820 τόνων για το 1986 // // // // - 1 920 τόνων για το 1987 // // // // - 2 020 τόνων για το 1988 // // // // // //